Nyeste Skilderie af Kiøbenhavn, 1830-08-21
Om Hs. nuværende franske Majestæt forrige Hertug af Orleans, hvis Liv har været meget bevæget, har Flyveposten i No. 97 havt en interessant Meddelelse. Hovedindholdet er følgende: Han er fød d. 6 Oct. 1773. Hans Fader var den i Frankrigs Revolutionshistorte saa bekiendte Philip af Orleans som, efterat at have været et Folkeparties Afgud, endte sit Liv under Guilliotinen d. 6 Nov. 1793. Sin første Opdragelse fik han af Chevalier de Bonard, og af Madame Genlis. Tidligen røbede han herlige Anlæg, kløgtigt Nemme, Lyst til Videnskabelighed, og det Vidnesbyrd, som hans navnkundige Opdragerinde paa mere end et Sted i sine Skrifter har givet ham, har han i sit Liv havt Leilighed til at bekræfte. Han har i sine Kundskaber fundet sin Trøst i Livets Omvexlinger, ja selv Kilden til sit Ophold. Allerede som atteenaarig Yngling fik han Leilighed til paa Krigerbanen at vise baade Kjekhed og Menneskelighed. J Revolutions Historiens følgende Løb blev han nødt til at søge sin Sikkerhed, i Landflygtighed; men Revolutionens Modstanderes Bestræbelser for at vinde ham paa deres Parti lykkedes dem ikke. Han vilde ikke med Vaaben ihænde fjendtligen betræde sit Fædrenelands Jordbund. Han kom til Schweitz, Apr. 1793. Under opdigtet Navn blev han Lærer ved Opdragelses Anstalten i Reichenau, og gav her Underviisning i Sprog, Historie, og Mathematik. Da man kom paa Spor efter ham, besluttede han til Sikkerhed, at gaae til Amerika. Mangel paa Penge, og Omstændighedernes Gang drev ham omkring i Verden. Saaledes kom han i Marts 1795 til Hamburg; i April til Kjøbenhavn, hvor han, skjøndt ukjendt, fandt en velvillig Modtagelse i de 68 Huus. Derfra gik han over Sverrig til Norge, som han bereiste baade søndenfields og nordenfields. Over Tronhjem gik han til Nordkap, hvor han ankom d. 24 Aug. 1795. Derfra reiste han til Torneaa; og gik tilbage over Aabo og Alands Øerne til Stokholm. Over Kjøbenhavn vendte han atter tilbage for at gaae til Hamburg 1796; men da han kom til Frederikstad i det Slesvigske, opholdt han sig her nogen Tid, om ikke kummerligen, saa dog nødtørftigen. Endeligen kom han i Oct. 1796 til Nordamerika, hvor han mødte sine to Brødre. Med dem bereiste han endeel af Amerika. Endeligen modtog han Remisser fra sin Moder, som imidlertid var bleven forviist til Spanien. J Februar 1800 kom de til England. J London mødte han Carl d. A. - Hertugen af Orleans levede stille og rolig paa Landgodset Twickenham, og anvendte sin Tid paa Studeringer. J England døde 1807 hans ene Broder Hertugen af Montpensier af Brystsygdom; hans anden Broder, Greven af Beaujolais, havde samme Sygdom, og blev raadt at søge mildere sydligt Clima; Hertugen, fulgte ham til Malta, hvor han døde. Hertugen, gik til Sicilien, saae i Palermo sin nu værende Gemalinde, Maria Amalia, Kong Ferdinand af Neapels Datter, havde atter forskjellige Skjebner og Reiser, og gjenfandt endeligen efter 16 Aars Skilsmisse sin Moder. Den 25 Nov. 1809 knyttedes hans Forbindelse med hans benævnte Gemalinde. Efter Napoleons Fald kom han i Juli 1814 til Paris, maatte i Marts 1815 atter flygte fra Frankrig for den fra Elba tilbagevendte Napoleon; og søgte paa nye til sit kjere Twickenham i England. Efter den anden Restauration vendte han tilbage til Frankrig, og tog Sæde i Pairernes Kammer. - Endnu engang bragte politisk Gjering ham til England; men endeligen fra 1817 har han levet i Frankrig.